section_heading: Posljedice
paragraph_text: mini|desno|200px|Spomenik na [[Kalemegdanu]] Vijest o kršćanskoj pobjedi širila se vrlo brzo. Mnogi su se ponadali da su zaustavljena turska osvajanja. Najznačajniji beogradski branitelji, Hunjadi i Kapistran, slali su pisma ugarskom kralju, papi, plemićima, Veneciji, milanskom vojvodi. Papa je vijest o pobjedi raznosio dalje pa je ona stigla i do etiopskog vladara. Vijest o pobjedi širili su i Dubrovčani. Papa je 6. kolovoz proglasio danom beogradske pobjede koji se trebao slaviti u cijelom kršćanskom svijetu. O značaju koji su suvremenici pridavali ovom događaju, pokazuje i veliki broj suvremenih izvora. Ni jedan događaj u srednjovjekovnoj beogradskoj povijesti nije zabilježen u tako velikom broju izvora.